దూలం నాగేశ్వర రావు

దూలం నాగేశ్వర రావు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన 2019లో జరిగిన అసెంబ్లీ ఎన్నికల్లో కైకలూరు నియోజకవర్గం నుండి ఎమ్మెల్యేగా గెలిచాడు.

జననం, విద్యాభాస్యం 
దూలం నాగేశ్వర రావు 09 జూన్1957లో ఆంధ్రప్రదేశ్ రాష్ట్రం, కృష్ణా జిల్లా, కైకలూరు మండలం, కైకలూరులో దూలం వీరన్న,  బూసమ్మ దంపతులకు జన్మించాడు. ఆయన పదవ తరగతి వరకు చదువుకున్నాడు.

రాజకీయ జీవితం
దూలం నాగేశ్వర రావు రాజకీయాల్లోకి రాకముందు ఆక్వా రైతుగా,  పలు ఫ్యాక్టరీల యజమానిగా వ్యాపార రంగంలో ఉన్నాడు. ఆయన 1987 నుండి 88 వరకు కైకలూరులోని వేంకటేశ్వరస్వామి దేవస్థాన చైర్మన్‌గా, 2006 నుండి 2011 వరకు కైకలూరు సర్పంచ్‌గా, రాష్ట్ర సర్పంచ్‌ల సంఘ ఉపాధ్యక్షుడిగా  పని చేశాడు. దూలం నాగేశ్వర రావు వై.యస్.ఆర్. కాంగ్రెస్ పార్టీలో చేరి 2019లో జరిగిన అసెంబ్లీ ఎన్నికల్లో  కైకలూరు నియోజకవర్గం నుండి వైసీపీ తరపున పోటీ చేసి తన సమీప ప్రత్యర్థి టీడీపీ అభ్యర్థి జయమంగళ వెంకటరమణ పై 9,357 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు.

మూలాలు

ఆంధ్రప్రదేశ్ శాసన సభ్యులు (2019)
వై.యస్.ఆర్. కాంగ్రెస్ పార్టీ రాజకీయ నాయకులు